Յոզո Շիմունովիչ

Յոզո Շիմունովիչ  (խորվ.՝ Jozo Šimunović, jǒːzo ʃimǔːnoʋitɕ, օգոստոսի 4, 1994(1994-08-04), Զագրեբ, Խորվաթիա), խորվաթ պրոֆեսիոնալ ֆուտբոլիստ, Շոտլանդիայի առաջնության «Սելտիկ» ակումբի պաշտպան։


== Ակումբային կարիերա ==


=== Վաղ կարիերա ===
Սիմունովիչը սկսել է ֆուտբոլով զբաղվել 7 տարեկանից իր հայրենի Գորնյա Լոմնիցա գյուղում։ 12 տարեկանում տեղափոխվել է Զագրեբի «Դինամո»։


=== Դինամո Զագրեբ ===
Սիմունովիչն իր նորամուտը Զագրեբի «Դինամոյի» կազմում կատարել է 2013 թվականի մարտի 16-ին՝ փոխարինման դուրս գալով «Ինստրա 1961» դեմ խաղի 90-րդ րոպեին։ 2013 թվականի մարտի 30-ին նա խփել է իր առաջին գոլը «Դինամոյի» կազմում՝ գրավելով «Զադարի» դարպասը։ Նա մասնակցել է «Սպլիտ» ակումբի դեմ ամբողջ խաղին, որն անցկացվել է Խորվաթիայի գավաթի խաղարկության շրջանակներում 2015 թվականի մայիսի 20-ին և ավարտվել է 4։2 հաշվով հօգուտ «Դինամոյի»։


=== Սելտիկ ===

2015 թվականի սեպտեմբերի 1-ին Սիմունովիչը միացել է Շոտլանդիայի առաջնության «Սելտիկ» ակումբին, սակայն տրանսֆերի արժեքը չի հրապարակվել։ Ակումբի կազմում իր նորամուտը կատարել է սեպտեմբերի 17-ին՝ մասնակցելով Եվրոպա Լիգայի՝ «Այաքսի» դեմ խաղին, որն ավարտվել է 2։2 հաշվով, որտեղ նա ցուցադրել է լավ խաղ։ Սակայն կարճ ժամանակ հետո ստացած ոտքի կոճի վնասվածքն ու թիմի անկայուն  կառուցվածքը խանգարել են նոր ակումբում տպավորություն թողնելու նրա ջանքերին։ 2016 թվականի հունվարի 15-ին Սիմունովիչը խփել է իր առաջին գոլը «Սելտիկի» կազմում՝ աչքի ընկնելով «Դանդի Յունայթեդի» դեմ խաղում, որն ավարտվել է 4։1 հաշվով, բայց մեկ շաբաթ անց ատացել է ծնկի ջլի վնասվածք և չի խաղացել 6 շաբաթ շարունակ։ Այնուամենայնիվ, մարտի 26-ին հայտարավել է, որ ծնկի վիրահատությունից հետո նա չի խաղա մինչև մրցաշրջանի ավարտ։ Խաղացողն ասել է, որ վիրահատությունից առաջ ինքը 6 շաբաթ խաղացել է վնասված ծնկով․ «Ես գիտեմ՝ դա խենթություն է թվում, որ ես կարող էի խաղալ այս վնասվածքով։ Բայց ...միջավայրը այնքան արտակարգ էր։ Երբ դու խաղում ես այնպիսի մեծ ակումբի համար, ինչպիսին Սելտիկն է, դու կարող ես խաղալ նույնիսկ կոտրված ոսկորով»։
Հուլիսի 13-ին և 14-ին Սիմունովիչը Թվիթերի իր էջում հայտարարել է, որ ինքը 9 շաբաթ է անցկացրել Բելգրադում ապաքինվելու համար և պետք է վերադառնա Գլազգո այդ շաբաթ, և հերքել է այն լուրերը, թե ինքը պետք է հեռանա «Սելտիկից» և միանա «Տորինոյին»։ 2016 թվականի օգոստոսի 30-ին Սիմունովիչը, չնայած իր հայտարարությանը, ուղևորվել է Թուրին՝ բժշկական զննություն անցնելու «Տորինոյում»։ Չնայած բժշկական զննություն անցնելուն՝ հաջորդ օրը հայտարարվել է, որ տեղափոխություն չի կայանա, որովհետև երկու ակումբները չեն կարողացել համաձայնության գալ։ Սիմունովիչը Թվիթերի իր էջում հայտարարել է, որ ինքը լիովին առողջ է և կարող է կենտրոնանալ «Սելտիկի» հետ մարտահրավերների հաղթահարման վրա։ 2016 թվականի սեպտեմբերի 18-ին նա իր երկար սպասված վերադարձը կատարեց՝ մասնակցելով «Ինվերնեսի» դեմ խաղին, որն ավարտվել է 2։2 հաշվով։
Սիմունովիչը վերականգնվել է թիմում և պատշաճ համագործակցություն սկսել Էրիկ Սվիատչենկոյի հետ կենտրոնական պաշտպանության գծում՝ անցկացնելով ինը հաջող խաղ։ Այս ընթացքում նա «Սելտիկի» կազմում մասնակցել է «Աբերդինի» դեմ հաղթական խաղին (3։0) 2016 թվականի Շոտլանդիայի լիգայի գավաթի եզրափակչում նոյեմբերին և գոլային փոխանցում կատարել Թոմ Ռոգիչին, որը խփել է «Սելտիկի» առաջին գոլը։ Գավաթի եզրափակչում հաղթելուց հետո նա Sportske novosti խորվաթական թերթին ասել է. «Դա իսկապես ֆենոմենալ էր։ Մթնոլորտը սովորաբար հիանալի էր մեր խաղերում, բայց այս անգամ այն բացառիկ էր, որովհետև դա ակումբի 100-րդ տիտղոսն էր»։ 2017 թվականի մարտին Սիմունովիչը խփել է իր առաջին գոլը «Սելտիկում»՝ գրավելով «Դանդիի» դարպասը 2։1 հաշվով ավարտված խաղում, իսկ ակումբը 25 միավորով առաջ է անցել երկրորդ տեղը գրաված «Աբերդինից», ինչպես և նրանք ավարտել են լիգայի 48-րդ առաջնությունը։ Հետագայում ապաքինվելով վնասվածքներից՝ Սիմունովիչը «Սելտիկում» խաղացել է պաշտպանության կենտրոնում Դադրիյք Բոյատայի հետ միասին։
2017 թվականի սեպտեմբերի 11-ին նա ստորագրել է նոր քառամյա պայմանագիր, որը կավարտվի 2021 թվականի հունիսին։


== Միջազգային կարիերա ==
Սիմունովիչը Խորվաթիան ներկայացրել է երիտասարդական բոլոր մակարդակներում։ Նա եղել է Խորվաթիայի մինչև 17, 19 և 21 տարեկանների թիմերի ավագը։
2015 թվականի սեպտեմբերին նա առաջին անգամ հրավիրվել է ազգային հավաքական՝ ՈՒԵՖԱ Եվրո 2016 որակավորման փուլի՝ Բուլղարիայի և Մալթայի դեմ խաղերում փոխարինելու մնսվածք ստացած Դեյան Լովրենին, սակայն ինքն նույպես վնասվածք է ստացել և չի խաղացել։
2017 թվականի հուլիսին Սիմունովիչն ընտրվել է ներկայացնելու Բոսնիան և Հերցեգովինան։ Դա հնարավոր է դարձել այն բանի շնորհիվ, որ նրա ընտանիքը ծագումով եղել է Յայցեից։ Սիմունովիչը այդպես է վարվել Խորվաթիայի հավաքականում չընդգրկվելու պատճառով։


== Կարիերայի վիճակագրություն ==


=== Ակումբ ===
2018 թվականի հունվարի 6-ի դրությամբ


== Պարգևներ ==


=== Ակումբային ===
Դինամո ԶագրեբԽորվաթիայի առաջնություն - 2012–13, 2013–14, 2014–15
Խորվաթիայի գավաթ – 2015
Խորվաթիայի սուպերգավաթ – 2013ՍելտիկՇոտլանդիայի առաջնություն (3)– 2015-16 , 2016-17 , 2017-18
Շոտլանդիայի գավաթ (1) – 2016-17
Շոտլանդիայի լիգայի գավաթ (2) – 2016-17 , 2017-18


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)